Դոնալդ Ֆեյսոն

Դոնալդ Էյդիսոն Ֆեյսոն (, ), ամերիկացի դերասան, որն առավել հայտնի է NBC-ի «Կլինիկա» սերիալի Քրիսթոֆեր Թյորքի դերով։

Վաղ տարիներ 
Ծնվել է Նյու Յորք նահանգի Հարլեմ քաղաում՝ քասթինգի տնօրեն Շիրլիի և դռնապան Դոնալդի ընտանիքում։ Դերասանի երկրորդ անունը՝ «Էյդիոսան»-ը, յորուբա լեզվից թարգմանաբար նշանակում է «Ես կրում եմ Աշանի թագը»։ Այն հորինվել է ծնողների կողմից Նիգերիա այցելելուց հետո։ Դոնալդ Ֆեյսոնն ունի չորս եղբայր, որոնցից կրտսերը՝ Օլամանդ Ֆեյսոնը, հանդիսանում է Imajin ամերիկյան Ռիթմ ընդ բլյուզ խմբի հանդամ։ Դոնալդը սովորել է Մանհեթենի մանկական պրոֆեսիոնալ դպրոցում, որտեղ պատրաստում են ապագա դերասաններ և պարողներ։ Նրա լավագույն ընկերն է Դեշ Մայհոկը։

Կարիերա 
Ֆեյսոնը ճանաչում է ձեռք բերել «Անհասկացողները» ֆիլմում (թողարկվել է 1995 թվականին) խաղացած Մյուրեյա Լոուրենս Դյուվալյայի դերից հետո։ Նույն թվականին խաղացել է «Արտաշնչմանը սպասելով» ֆիլմի Թարիքի դերը։ Հետագայում Դոնալդը «Ֆելիսիթի» հեռուստասերիալի 23 էպիզոդներում կատարել է Թարիքի դերը, ինչպես նաև հայտնվել է «Հիշելով Տիտաններին» ֆիլմում՝ կատարելով պատվասեր ֆուտբոլիստ Փիթի դերը, և հնչյունավորել MTV-ի «Ծաղրածուների դպրոց» անիմացիոն սերիալի մի քանի կերպարներին։

2005 թվականին Ֆեյսոնը նկարահանվել է MTV-ի «Փոխձիեր» ամերիկյան հեռուստաշոուի էպիզոդում, որի խաղարկության զոհը դարձել է «Կլինիկա» հեռուստաշոուի իր խաղընկեր Զաք Բրաֆը։ Նա նաև հայտնվել է Fall Out Boy խմբի Մայքլ Ջեքսոնի «Beat It» երգի քավեր տարբերակի տեսահոլովակում։

2010 թվականին Ֆեյսոնը «Սքայլայն» ֆիլմում կատարել է Թերիի դերը։ 2011-2012 թվականին «Նախկին» սիթքոմում կատարել է գլխավոր դերերից մեկը։

2011 թվականին հայտնվել է The Sims Medieval խաղի համար գովազդային հոլովակներում։ 2012 թվականին նկարահանվել է «Կատարյալ ձայն» ֆիլմի էպիզոդիկ դերում։ 2013 թվականին եղել է «Ո՞վ է ծիծաղում վերջինը» սքեթչ շոուի հաղորդավարը։ 2016-2018 թվականներին վարել է GSN Winsanity խաղարկային շոուն։

2018-2020 թվականներին Ֆեյսոնը հնչյունավորել է «Ատսղային պատերազմներ։ Դիմադրություն» մուլտսերիալի Հայպ Ֆազոնի պիլոտը, որը կոչվել է նրա պատվին։

«Կեղծ բժիշկներ, իսկական ընկերներ» փոդքասթում, որը թողարկվել է 2020 թվականի մարտին, Ֆեյսոնը և նրա խաղընկեր Զաք Բրաֆը կիսվել են իրենց պատմություններով և սերիալի նկարահանման փորձով։ Փոդքասթը տարածվում է iHeartRadio ընկերության կողմից։

Անձնական կյանք 

Դոնալդն ունի վեց երեխա։ Ավագ որդին՝ Շոն Ֆեյսոն-Ինսը, Դոնալդի մանկության ընկերուհի Օդրի Ինսից է, իսկ երրոդը Լիզա Ասկիից է, որի հետ ամուսնացել է 2001 թվականին։ Ունի երկվորյակ որդի և դուստր՝ Դեյդը և Քայան, ու ևս մեկ որդի՝ Քոբին։ Զույգը բաժանվել է 2005 թվականին։

2012 թվականի դեկտեմբերին Դոնալդն ամուսնացել է Քեյսի Քոբի հետ։ 2013 թվականի օգոստոսի 15-ին նրանք ունեցել են որդի՝ Ռոկո Ֆեյսոնը, իսկ 2015 թվականի ապրիլի 4-ին՝ դուստր՝ Ուայլդեր Ֆրենսիս Ֆեյսոնը։

Դոնալդը Զաք Բրաֆի մտերիմ ընկերն է, որի հետ միասին նկարահանվել է «Կլինիկա» սերիալում։

Ընտրված Ֆիլմագրություն

Ծանոթագրություններ 

 
Ամերիկացի հեռուստատեսային դերասաններ
Ամերիկացի դերասաններ
Ամերիկացի կինոդերասաններ
Ամերիկացի տղամարդ կինոդերասաններ
21-րդ դարի ամերիկացի դերասաններ
20-րդ դարի ամերիկացի դերասաններ
Հնչյունավորողներ
Ամերիկացի հնչյունավորողներ